A4-0075/98

Ehdotus Euroopan parlamentin ja neuvoston päätökseksi saasteperäisten sairauksien vastaisen yhteisön toimintaohjelman 1999 - 2003 hyväksymisestä osana kansanterveyden alalla toteutettavia toimia (KOM(97)0266 - C4-0276/97 - 97/0153(COD))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 7 a kappale (uusi)

>Alkuperäinen teksti>

>EP:n äänestyksessä hyväksytty teksti>

7a. näiden sairauksien vastaisen toiminnan olisi oltava yksi yhteisön terveyspolitiikan painopisteistä osana kattavaa ohjelmaa Amsterdamin sopimuksen voimaantulon jälkeen;

(Tarkistus 2)

Johdanto-osan 7 b kappale (uusi)

>Alkuperäinen teksti>

>EP:n äänestyksessä hyväksytty teksti>

7b. tällä ohjelmalla on valmisteltava tällaista painopistealuetta;

(Tarkistus 3)

1 artiklan 3 kohdan 1 alakohta

>Alkuperäinen teksti>

1. Saasteperäisiin sairauksiin liittyvien tietojen kohentamiseen tähtäävät toimet,

>EP:n äänestyksessä hyväksytty teksti>

1.

Saasteperäisiin sairauksiin liittyvien tietojen kohentamiseen tähtäävät toimet ja selkeä määritelmä moninaisille saasteperäisille sairauksille,

(Tarkistus 4)

1 artiklan 3 kohdan 3 alakohta

>Alkuperäinen teksti>

3. Hengitysteiden sairaudet ja allergiat.

>EP:n äänestyksessä hyväksytty teksti>

3. Saasteperäiset sairaudet ja allergiat.

(Tarkistus 5)

3 artiklan 1 kohta

>Alkuperäinen teksti>

1. Tämän ohjelman toteuttamiseen myönnettävät rahoituspuitteet vuodeksi 1999 vahvistetaan nykyisten rahoitusnäkymien rajoissa 1,3 miljoonaksi ecuksi. Ohjelman neljän viimeisen vuoden (2000 - 2003) osalta rahoituspuitteet vahvistetaan yksityiskohtaisesti, kunhan tulevat rahoitusnäkymät on määritetty.

>EP:n äänestyksessä hyväksytty teksti>

1.

Tämän ohjelman toteuttamiseen myönnettävät alustavat rahoituspuitteet vuosiksi 1999 - 2003 vahvistetaan 14 miljoonaksi ecuksi.

(Tarkistus 6)

4 artikla

>Alkuperäinen teksti>

Komissio huolehtii siitä, että tämän ja muiden asiaan liittyvien yhteisön ohjelmien yhteydessä toteutettavat yhteisön toimet ovat keskenään johdonmukaisia ja toisiaan täydentäviä.

>EP:n äänestyksessä hyväksytty teksti>

Komissio

toteuttaa tarvittavat toimenpiteet sen varmistamiseksi, että tämän ja muiden asiaan liittyvien yhteisön ohjelmien yhteydessä toteutettavat yhteisön toimet ovat keskenään johdonmukaisia ja toisiaan täydentäviä. Se ilmoittaa toimenpiteistä viimeistään kuuden kuukauden kuluttua tämän päätöksen hyväksymisestä.

(Tarkistus 7)

Liite, I osa, 1 kohta

>Alkuperäinen teksti>

1. Asetetaan tärkeysjärjestys käytettäväksi määritettäessä niitä sairauksia, joiden yhteydessä yksittäisillä saasteilla arvellaan olevan osuutta, vertaillaan sairauksien levinneisyyttä ja/tai esiintymistä samoin kuin niiden suhdetta ympäristötekijöihin eri puolilla Euroopan yhteisöä, tutkitaan tietojen laatua ja määritetään tiedolliset aukkokohdat, analysoidaan ja tarkistetaan näiden saasteiden toksikologiasta tällä hetkellä käytettävissä olevia tietoja ja määritetään tiedoissa olevat aukot. Vertaillaan näitä tietoja samoin kuin keruumenetelmiä ja käytettyjä määritelmiä ja kriteerejä samoin kuin tietojen käyttötapaa analyysissa, toteutettavien toimien valinnassa ja yleisölle suunnatussa tiedottamisessa.

>EP:n äänestyksessä hyväksytty teksti>

1.

Asetetaan tärkeysjärjestys käytettäväksi määritettäessä niitä sairauksia, joiden yhteydessä yksittäisillä saasteilla arvellaan olevan osuutta, vertaillaan sairauksien levinneisyyttä ja/tai esiintymistä samoin kuin niiden suhdetta ympäristötekijöihin eri puolilla Euroopan yhteisöä, tutkitaan tietojen laatua ja määritetään varsinkin pitkäaikaisia vaikutuksia ja saasteiden mahdollista yhteisvaikutusta koskevat tiedolliset aukkokohdat, analysoidaan ja tarkistetaan näiden saasteiden toksikologiasta tällä hetkellä käytettävissä olevia tietoja ja määritetään tiedoissa olevat aukot. Vertaillaan näitä tietoja samoin kuin keruumenetelmiä ja käytettyjä määritelmiä ja kriteerejä samoin kuin tietojen käyttötapaa analyysissa, toteutettavien toimien valinnassa ja yleisölle suunnatussa tiedottamisessa.

(Tarkistus 13)

Liite, I osa, 2 a kohta (uusi)

>Alkuperäinen teksti>

>EP:n äänestyksessä hyväksytty teksti>

2a. Edistetään koko unionin alueella koordinoitujen epidemiologisten tutkimusten toteuttamista ja tuetaan saasteperäisten terveysongelmien rekisteröintijärjestelmän perustamista jäsenvaltioissa, jotta voidaan saada tarkempaa tietoa tiettyjen saasteiden erityisestä vaikutuksesta.

(Tarkistus 9)

Liite, II osa, 3 kohta

>Alkuperäinen teksti>

3. Tuetaan toimia, joilla pyritään lisäämään yleisön tietämystä riskeistä sekä niiden arvioinnista ja hallinnasta. Edistetään toimia, jotka liittyvät saasteperäisten terveysriskien hahmottamiseen väestön keskuudessa.

>EP:n äänestyksessä hyväksytty teksti>

3.

Tuetaan toimia, joilla pyritään lisäämään yleisön tietämystä riskeistä sekä niiden arvioinnista ja hallinnasta. Edistetään käyttäytymistapoja, elämäntapaa ja ruokailutottumuksia koskevaa tietämystä, jolla voidaan vähentää eri saasteiden aiheuttamia terveysriskejä.

(Tarkistus 10)

Liite, II osa, 4 kohta

>Alkuperäinen teksti>

4. Edistetään väestön ja mielipiteenmuokkaajien tietämystä saasteperäisten sairauksien terveysriskien arvioinnista parantaviin menetelmiin liittyviä toimia ja näitä koskevien tietojen vaihtoa.

>EP:n äänestyksessä hyväksytty teksti>

4.

Edistetään toimia ja tietojen vaihtoa, joilla pyritään parantamaan väestön tietämystä eri politiikkojen vaikutuksesta saastumiseen ja terveyteen.

(Tarkistus 11)

Liite, III osa, otsikko

>Alkuperäinen teksti>

III. HENGITYSELINTEN SAIRAUDET JA ALLERGIAT

>EP:n äänestyksessä hyväksytty teksti>

III. SAASTEPERÄISET SAIRAUDET JA ALLERGIAT

(Tarkistus 12)

Liite, III osa, 5 kohta

>Alkuperäinen teksti>

5. Toimitaan väestölle ja erityisryhmille näitä sairauksia ja niihin vaikuttavia tekijöitä koskevan tiedon tarjoamisen hyväksi. Tuetaan menetelmien kehittämistä tiedotuskampanjoitten ja kampanjoitten välisten yhteyksien tehostamiseksi. Edistetään hengityselinten sairauksiin ja allergioihin liittyvien itsehoito- ja tukiryhmien toimintaa.

>EP:n äänestyksessä hyväksytty teksti>

5.

Toimitaan väestölle ja erityisryhmille näitä sairauksia ja niihin vaikuttavia tekijöitä koskevan tiedon tarjoamisen hyväksi. Tuetaan menetelmien kehittämistä tiedotuskampanjoitten ja kampanjoitten välisten yhteyksien tehostamiseksi. Edistetään saasteperäisiin sairauksiin ja allergioihin liittyvien itsehoito- ja tukiryhmien toimintaa.

Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston päätökseksi saasteperäisten sairauksien vastaisen yhteisön toimintaohjelman 1999 - 2003 hyväksymisestä osana kansanterveyden alalla toteutettavia toimia (KOM(97)0266 - C4-0276/97 - 97/0153(COD))(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen Euroopan parlamentille ja neuvostolle KOM(97)0266 - 97/0153(COD) ((EYVL C 214, 16.7.1997, s. 7.)),

- ottaa huomioon EY:n perustamissopimuksen 189 b artiklan 2 kohdan ja EY:n perustamissopimuksen 129 artiklan, joiden mukaisesti komissio on antanut ehdotuksen parlamentille (C4-0276/97),

- ottaa huomioon työjärjestyksensä 58 artiklan,

- ottaa huomioon ympäristö-, terveys- ja kuluttajansuojavaliokunnan mietinnön sekä budjettivaliokunnan lausunnon (A4-0075/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti;

4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta;

5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

6. Kehottaa puhemiestään välittämään tämän lausunnon neuvostolle ja komissiolle.